turjo4nis/wikipedia-bn-dump-20250701 huggingface dataset:
এলিফ এলমাস

এলিফ এলমাস (, ; জন্ম: ২৪ সেপ্টেম্বর ১৯৯৯) হলেন একজন মেসিডোনীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং উত্তর মেসিডোনিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৫ সালে, এলমাস উত্তর মেসিডোনিয়া অনূর্ধ্ব-১৭ দলের হয়ে উত্তর মেসিডোনিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত উত্তর মেসিডোনিয়ার বয়সভিত্তিক দলের হয়ে খেলার পর, তিনি ২০১৭ সালে উত্তর মেসিডোনিয়ার হয়ে আন্তর্জাতিক পর্যায়ে অভিষেক করেছেন; উত্তর মেসিডোনিয়ার জার্সি গায়ে তিনি এপর্যন্ত ৪৮ ম্যাচে ১০টি গোল করেছেন।

প্রারম্ভিক জীবন 
এলিফ এলমাস ১৯৯৯ সালের ২৪শে সেপ্টেম্বর তারিখে উত্তর মেসিডোনিয়ার স্কোপিয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
এলমাস উত্তর মেসিডোনিয়া অনূর্ধ্ব-১৭, উত্তর মেসিডোনিয়া অনূর্ধ্ব-১৯ এবং উত্তর মেসিডোনিয়া অনূর্ধ্ব-২১ দলের হয়ে খেলার মাধ্যমে উত্তর মেসিডোনিয়ার প্রতিনিধিত্ব করেছেন। উত্তর মেসিডোনিয়ার বয়সভিত্তিক দলের হয়ে তিনি প্রায় ৩ বছরে ২৪ ম্যাচে অংশগ্রহণ করে ৩টি গোল করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 

 
 
 
 
 
 
 
 
 
 

১৯৯৯-এ জন্ম
জীবিত ব্যক্তি
ফুটবলার
ফুটবল মধ্যমাঠের খেলোয়াড়
সোচেতা স্পোর্তিভা কালচো নাপোলির খেলোয়াড়
সেরিয়ে আ-এর খেলোয়াড়
উত্তর মেসিডোনিয়ার আন্তর্জাতিক যুব ফুটবলার
উত্তর মেসিডোনিয়ার আন্তর্জাতিক ফুটবলার
ফেনারবাহচে ফুটবল ক্লাবের খেলোয়াড়
সুপার লিগের খেলোয়াড়
উয়েফা ইউরো ২০২০-এর খেলোয়াড়
পুরুষ ফুটবল মধ্যমাঠের খেলোয়াড়
ফুটবল উইঙ্গার
আরবি লাইপৎসিশের খেলোয়াড়
তোরিনো ফুটবল ক্লাবের খেলোয়াড়
বুন্দেসলিগার খেলোয়াড়
ইতালিতে প্রবাসী ফুটবলার
বোস: দ্য আনটোল্ড স্টোরি অব অ্যান ইনকনভেনিয়েন্ট ন্যাশনালিস্ট

বোস: দ্য আনটোল্ড স্টোরি অব অ্যান ইনকনভেনিয়েন্ট ন্যাশনালিস্ট হল চন্দ্রচূড় ঘোষের লেখা একটি ইংরেজি বই। এটি সুভাষচন্দ্র বসুর একটি জীবনীমূলক বই। বইটি ২০২২ সালের ২১শে ফেব্রুয়ারি প্রথম প্রকাশিত হয়েছিল।

বইটিতে সুভাষচন্দ্র বসুর রাজনৈতিক কর্মজীবনের উপর আলোকপাত করা হয়েছে, যার মধ্যে বাংলার ও মহারাষ্ট্র মতো অঞ্চলে বিপ্লবী দলগুলির সঙ্গে তার কার্যকলাপ, নারী ও আধ্যাত্মিকতার বিষয়ে তার মতামত এবং সাম্প্রদায়িক উত্তেজনা দূর করার জন্য তার প্রচেষ্টার বর্ণনা রয়েছে। এই বইয়ে মধ্যে লেখক ব্রিটিশ ভারতীয় সেনাবাহিনীর মধ্যে বিদ্রোহ সৃষ্টির জন্য সুভাসচন্দ্র বসুর প্রচেষ্টার বর্ণনা করেছেন, যা শেষ পর্যন্ত ভারতে ব্রিটিশ সাম্রাজ্যের পতন ঘটায়।

এই বইটিতে অক্ষ শক্তির সঙ্গে সুভাসচন্দ্র বসুর জোটের বিষয়ে মতামত ও প্রশ্নগুলি অন্বেষণ, এবং অক্ষশক্তির সঙ্গে সুভাসচন্দ্র বসুর মিত্রতা স্থাপনের কারণগুলি  ব্যাখ্যা করা হয়েছে।

অভ্যর্থনা 
ইন্ডিয়া টুডে-এর একটি নিবন্ধে, সন্দীপ উন্নিথান লিখেছেন যে বইটি "পড়া আবশ্যক"। লেখক, ইতিহাসবিদ ও রয়্যাল হিস্টোরিক্যাল সোসাইটির ফেলো বিক্রম সম্পাথ বইটিকে "একটি ব্যাপক ও আকর্ষক আখ্যান" হিসাবে উল্লেখ করেছেন। শশী ওয়ারিয়ার বইটির পর্যালোচনা ডেকান ক্রনিকল পত্রিকায় করেছেন। তিনি উল্লেখ করেছেন যে "এটি সম্ভবত এখন পর্যন্ত নেতাজির সেরা নথিভুক্ত জীবনী: তথ্যসূত্রের তালিকা প্রায় একশ পৃষ্ঠা দীর্ঘ"।

তথ্যসূত্র

২০২২-এর অ-কল্পকাহিনী বই
সুভাষ চন্দ্র বসুর সাংস্কৃতিক চিত্রনাট্য
পেঙ্গুইন বুকস ইন্ডিয়ার বই
ফেডারেশন হল, কলকাতা

ফেডারেশন হল, কলকাতা, কলকাতা মহানগরের একটি আইকনিক ল্যান্ডমার্ক, যা স্বদেশী আন্দোলনের সময় ছিল ভারতের ঐক্য ও সংহতির পীঠস্থান। ১৯০৫ খ্রিস্টাব্দে  বঙ্গভঙ্গ আন্দোলনের সময় বাংলার 'অচ্ছেদ্য মিলনের প্রতীক' হিসাবে রবীন্দ্রনাথ ঠাকুর পরিকল্পিত মিলনকেন্দ্র।  বর্তমানে এটি 'বঙ্গভঙ্গ বিরোধ গ্রন্থাগার'-সহ একটি সাংস্কৃতিক কেন্দ্র হিসাবে পরিচিত।  ২০২২ খ্রিস্টাব্দে 'ফেডারেশন হল' তথা মিলন মন্দির ঐতিহ্যবাহী ভবনের তালিকায় অন্তর্ভুক্ত হয়।

ইতিহাস
 পরিকল্পনাকারী-
 
 ভিত্তিপ্রস্তর স্থাপন-

১৯০৫ খ্রিস্টাব্দের ৬ জুলাই ব্রিটিশ শাসকের 'ভাগ করো এবং শাসন করো' নীতিতে  বঙ্গভঙ্গের প্রস্তাব প্রকাশিত হলে হিন্দু-মুসলমান নির্বিশেষে বাংলার সমস্ত মানুষ ক্ষোভ আর প্রতিবাদে ফেটে পড়ে। টাউন হলে তিনটি বিক্ষোভ সভায় বিদেশি শাসন বর্জনে বিদেশি পণ্য, বিচারালয়, স্কুল কলেজ প্রস্তাব নেওয়া হল। এদিকে ব্রিটিশ শাসকের ধংসাত্মক পরিকল্পনার বিরুদ্ধে বিভিন্ন বিক্ষোভ ও প্রতিবাদ কার্যসূচির সঙ্গে বিক্ষোভকারী ও আন্দোলনকারীদের জন্য এক মিলনকেন্দ্রের প্রয়োজনীতা অনুভব করেন রবীন্দ্রনাথ ঠাকুর, সুরেন্দ্রনাথ বন্দ্যোপাধ্যায়ের মতো বিশিষ্ট জনেরা।  ২২ সেপ্টেম্বর টাউন হলের সভায় কলকাতার ২৯৪ আপার সারকুলার রোডে জমি পাওয়া গেল।  রবীন্দ্রনাথ "অখণ্ড বঙ্গ ভবন" (ইউনাইটেড বেঙ্গল বিল্ডিং) প্রতিষ্ঠার প্রস্তাব দিয়েছিলেন। ভগিনী নিবেদিতা, জগদীশচন্দ্র বসু, তারকনাথ পালিত সহ অন্যান্য বিদ্বজনেরা  এই প্রস্তাবটিকে উৎসাহের সঙ্গে সমর্থন জানান। পরে অবশ্য ভগিনী নিবেদিতা  "মিলন মন্দির" নাম প্রস্তাব করলে বাংলার 'অচ্ছেদ্য মিলনের প্রতীক' টির নাম ‘ফেডারেশন হল’ এর সঙ্গে মিলন মন্দির রাখা হয়।

১৯০৫ খ্রিস্টাব্দের ১৬ অক্টোবর (১৯১২ বঙ্গাব্দের ৩০ আশ্বিন) বিখ্যাত সেই রাখী বন্ধনের দিন সমগ্র কলকাতা অরন্ধন রেখে প্রত্যক্ষ করে সামগ্রিক হরতাল গলি থেকে রাজপথ, গঙ্গার ঘাটে বাঙালির মিলনমেলা, হাতে রাখি আর কণ্ঠে বন্দে মাতরম্‌। গুরুতর অসুস্থ হয়েও আনন্দমোহন বসু বিকাল তিনটায় পঞ্চাশ হাজারের বেশি বাঙালির সমাবেশে মিলন মন্দিরের ভিত্তিপ্রস্তর স্থাপন করেন। তার লিখিত ভাষণ পাঠ করেন সুরেন্দ্রনাথ বন্দ্যোপাধ্যায়। এই সভায় আরো যারা উপস্থিত ছিলেন, তারা হলেন- গুরুদাস বন্দ্যোপাধ্যায়, অম্বিকাচরণ মজুমদার, রবীন্দ্রনাথ ঠাকুর, রাসবিহারী ঘোষ, মতিলাল ঘোষ, ব্রহ্মবান্ধব উপাধ্যায়, মহারাজা মণীন্দ্র চন্দ্র নন্দী, ভূপেন্দ্রনাথ বসু, অশ্বিনীকুমার দত্ত, আচার্য জগদীশচন্দ্র বসু, ঢাকার নবাব আত্তিকুল্লা, লিয়াকত হোসেন,  শেখ মুজিবুর রহমান, আবদুল হালিম গজনবী, নাটোরের মহারাজা জগদিন্দ্রনাথ রায়, ডাঃ নীলরতন সরকার, প্রাণকৃষ্ণ আচার্য, সাংবাদিক কৃষ্ণকুমার মিত্র, আচার্য প্রফুল্লচন্দ্র রায়, বিপিনচন্দ্র পাল, শিখ সন্ত কুঁয়ার সিং প্রমুখেরা। অনুষ্ঠান শেষে বাগবাজারে পশুপতি বসুর বাড়িতে সিদ্ধান্ত হয় দেশীয় শিল্পের লক্ষ্যে জাতীয় অর্থভান্ডার গড়া হবে। সেদিনই সত্তর হাজার টাকা সংগৃহীত হয় যার বেশির ভাগটাই ছিল মধ্যবিত্ত ও সাধারণ মানুষের স্বতঃস্ফূর্ত দান।

১৯৫৩ খ্রিস্টাব্দে ড. প্রমথনাথ বন্দ্যোপাধ্যায়ের নেতৃত্বে ফেডারেশন হল সোসাইটি, গ্রন্থাগার ও সভাকক্ষ প্রতিষ্ঠিত হয়। ভারতের ঐক্য ও সংহতির এই পীঠস্থান কলকাতা পৌরসংস্থা ২০০৩ খ্রিস্টাব্দে হেরিটেজ স্বীকৃতি দেয়। পশ্চিমবঙ্গ হেরিটেজ কমিশন ২০২২ খ্রিস্টাব্দের ৮ অক্টোবর ঐতিহ্যবাহী ভবনের মর্যাদা প্রদান করে এবং ১৬ অক্টোবর একটি ফলক স্থাপন করে।

তথ্যসূত্র

কলকাতার সংস্কৃতি
কলকাতার ভবন ও স্থাপনা
কলকাতার দর্শনীয় স্থান
রবীন্দ্রনাথ ঠাকুর
ভারতের স্বাধীনতা আন্দোলন
প্রিটোরিয়া বিশ্ববিদ্যালয়

প্রিটোরিয়া বিশ্ববিদ্যালয় (, ) দক্ষিণ আফ্রিকার প্রশাসনিক রাজধানী প্রিটোরিয়ায় অবস্থিত একটি বহু-প্রাঙ্গনবিশিষ্ট সরকারি গবেষণাধর্মী বিশ্ববিদ্যালয়। এটি ১৯০৮ সালে জোহানেসবার্গ-ভিত্তিক ট্রান্সভাল ইউনিভার্সিটি কলেজের প্রিটোরিয়া প্রাঙ্গন হিসেবে প্রতিষ্ঠিত হয়। এটি দক্ষিণ আফ্রিকায় একজন কার্যক্রম পরিচালনা করা চতুর্থ প্রাচীন বিশ্ববিদ্যালয়। বিশ্ববিদ্যালয়টির সাতটি প্রাঙ্গন রয়েছে, যার মোট আয়তন ১,১৯০ হেক্টর (২,৯০০ একর)।

ইতিহাস
রাজধানী শহরে বিশ্ববিদ্যালয় নির্মাণের প্রস্তাব প্রথম উত্থাপিত হয় ১৮৮৯ সালে ভল্কস্রাদে, কিন্তু ১৮৯৯ সালে ইঙ্গ-বোর যুদ্ধ শুরু হলে তা স্থগিত হয়ে যায়। ১৮৯৬ সালে কিমবার্লিতে সাউথ আফ্রিকান স্কুল অব মাইনস প্রতিষ্ঠিত হয়। আট বছর পর, ১৯০৪ সালে এই প্রতিষ্ঠানটি জোহানেসবার্গে স্থানান্তরিত হয় এবং এর নাম পরিবর্তন করে রাখা হয় ট্রান্সভাল টেকনিক্যাল ইনস্টিটিউট। ১৯০৬ সালে আবারও এই প্রতিষ্ঠানের নাম পরিবর্তন করা হয় এবং নামকরণ করা হয় ট্রান্সভাল ইউনিভার্সিটি কলেজ। ১৯০২ সালে ভেরিনিজিং চুক্তি স্বাক্ষরের পর প্রিটোরিয়ার গ্রোনক্লফে শিক্ষকদের প্রশিক্ষণের জন্য নর্মাল কলেজ প্রতিষ্ঠা করা হয়। ১৯০৮ সালের ৪ঠা মার্চ ট্রান্সভাল ইউনিভার্সিটি কলেজের কলাবিদ্যা ও বিজ্ঞানের কোর্সসমূহ নব্য প্রতিষ্ঠিত প্রিটোরিয়া প্রাঙ্গনে স্থানান্তর করে এবং ভাষা, বিজ্ঞান ও আইনের কোর্স চালু করে।

১৯১০ সালে, ঔপনিবেশিক সেক্রেটারি, জেনারেল জ্যান স্মাটস ট্রান্সভাল পার্লামেন্টের সামনে বিশ্ববিদ্যালয়টিকে একটি পৃথক সত্তা হিসেবে গঠন করার আইন ১৯১০ সালের "ট্রান্সভালস অ্যান্ড ইউনিভার্সিটিস-ইনলিজভিংসওয়েট" আইন ১ পেশ করেন। ১৯১০ সালের ১৭ই মে জোহানেসবার্গ এবং প্রিটোরিয়া ক্যাম্পাস পৃথক করা হয় এবং দুটি স্বাধীন প্রতিষ্ঠান গড়ে ওঠে। জোহানেসবার্গ প্রাঙ্গন সাউথ আফ্রিকান স্কুল অব মাইনস অ্যান্ড টেকনোলজি হিসেবে পুনর্গঠিত হয়, অন্যদিকে প্রিটোরিয়া প্রাঙ্গন ১৯৩০ সাল পর্যন্ত ট্রান্সভাল ইউনিভার্সিটি কলেজ নামেই পরিচালিত হয়। দক্ষিণ আফ্রিকান স্কুল অব মাইনস অ্যান্ড টেকনোলজি পরে ১৯২২ সালে ভিটভাটারস্র্যান্ট বিশ্ববিদ্যালয়ে পরিণত হয়। ১৯১০ সালে ট্রান্সভাল ইউনিভার্সিটি কলেজ প্রিটোরিয়ার পূর্বে তার নিজস্ব প্রাঙ্গন অধিগ্রহণ করে, যা এখন হ্যাটফিল্ডে বিশ্ববিদ্যালয়ের প্রধান প্রাঙ্গনের পশ্চিম অংশ। ১৯১০ সালের ৩রা আগট, গভর্নর-জেনারেল হার্বার্ট জন গ্ল্যাডস্টোন, ১ম ভিসকাউন্ট গ্ল্যাডস্টোন ওল্ড আর্টস ভবনের ভিত্তিপ্রস্তর স্থাপন করেন, এটি নতুন প্রতিষ্ঠিত হ্যাটফিল্ড প্রাঙ্গনে নির্মিত প্রথম ভবন। ভবনটির আকর্ষণীয় কেপ ডাচ এবং নব্য-রোমানেস্ক স্থাপত্য শৈলী ১৯৬৮ সালে প্রাদেশিক ঐতিহ্যবাহী স্থান হিসেবে ঘোষিত হয়।

শিক্ষা কার্যক্রম

সুনাম ও র‍্যাংকিং

লিগ টেবিল র‍্যাংকিং

কিউএস ওয়ার্ল্ড ইউনিভার্সিটি র‍্যাংকিং দক্ষিণ আফ্রিকার বিশ্ববিদ্যালয়সমূহকে র‍্যাংক করেছে:

ফাইন্যান্সিয়াল টাইমস ওয়ার্ল্ড র‍্যাংকিং অনুসারে:

ওয়েবোমেট্রিক্স অনুসারে দক্ষিণ আফ্রিকা ও আফ্রিকায় র‍্যাংকিং:

গর্ডন ইনস্টিটিউট অব বিজনেস স্কুল (গিবস) ২০১৯ সালের শীর্ষ ১০০ - ইউকে ফাইন্যান্সিয়াল টাইমস এক্‌জিকিউটিভ এমবিএ র‍্যাংকিং-এ অন্তর্ভুক্ত ছিল।

তথ্যসূত্র

বহিঃসংযোগ

 
 University of Pretoria in a Nutshell 2012/13
 – Digital Research Repository of the University of Pretoria
 Life at UP 
 UP Wiki 
 Tukkies Life

 
১৯০৮-এ দক্ষিণ আফ্রিকায় প্রতিষ্ঠিত
দক্ষিণ আফ্রিকার সরকারি বিশ্ববিদ্যালয়
প্রিটোরিয়ার শিক্ষাপ্রতিষ্ঠান
১৯০৮-এ প্রতিষ্ঠিত শিক্ষাপ্রতিষ্ঠান
১৯০৮-এ প্রতিষ্ঠিত বিশ্ববিদ্যালয় ও কলেজ
ওয়াকার আহমেদ (ক্রিকেটার,জন্ম ১৯৮০)

ওয়াকার আহমেদ (জন্ম ১ এপ্রিল ১৯৮০) হলেন একজন পাকিস্তানি প্রথম-শ্রেণীর ক্রিকেটার যিনি পেশোয়ার ক্রিকেট দলের হয়ে খেলেছেন।

তথ্যসূত্র

বহিঃসংযোগ 

 

পেশাওয়ার থেকে আগত ক্রিকেটার
পাকিস্তান টেলিকমিউনিকেশন কোম্পানি লিমিটেডের ক্রিকেটার
পেশাওয়ারের ক্রিকেটার
পাকিস্তানি ক্রিকেটার
জীবিত ব্যক্তি
১৯৮০-এ জন্ম
ওয়াকার আহমেদ (ক্রিকেটার, জন্ম ২০০০)

ওয়াকার আহমেদ (জন্ম ১ জানুয়ারি ২০০০) একজন পাকিস্তানি প্রথম-শ্রেণীর ক্রিকেটার যিনি খাইবার পাখতুনখোয়া ক্রিকেট দলের হয়ে খেলেছেন।

তথ্যসূত্র

বহিঃসংযোগ 

 Waqar Ahmed at ESPNcricinfo

পেশাওয়ার থেকে আগত ক্রিকেটার
পাকিস্তান টেলিকমিউনিকেশন কোম্পানি লিমিটেডের ক্রিকেটার
পেশাওয়ারের ক্রিকেটার
পাকিস্তানি ক্রিকেটার
জীবিত ব্যক্তি
১৯৮০-এ জন্ম
ইরফান হায়দার

ইরফান হায়দার (জন্ম ১ অক্টোবর ১৯৮৫) একজন পাকিস্তানি ক্রিকেটার। ১২ জানুয়ারী, ২০০৪ সালে ২০০৩-০৪ মৌসুমের প্যাট্রন্স ট্রফিতে পাকিস্তান টেলিকমিউনিকেশন কোম্পানি লিমিটেডের পক্ষে হয়ে প্রথম-শ্রেণীর ক্রিকেটে অভিষেক ঘটে।

তথ্যসূত্র

বহিঃসংযোগ 

 Irfan Haider at ESPNcricinfo

জন্মের স্থান অনুপস্থিত (জীবিত ব্যক্তি)
পাকিস্তান টেলিকমিউনিকেশন কোম্পানি লিমিটেডের ক্রিকেটার
লাহোর ব্লুজের ক্রিকেটার
পাকিস্তানি ক্রিকেটার
জীবিত ব্যক্তি
১৯৮৫-এ জন্ম
সারমাদ হামিদ

সারমাদ হামিদ (জন্ম ২৮ মে ১৯৯৪) একজন পাকিস্তানি প্রথম-শ্রেণীর ক্রিকেটার যিনি নর্দানের হয়ে খেলেন। ২০১৭-১৮ মৌসুমের কায়েদ-ই-আজম ট্রফিতে রাওয়ালপিন্ডির হয়ে সাত ম্যাচে ৩৮২ রান করে শীর্ষস্থানীয় রান সংগ্রহকারী ছিলেন।  ৩০ সেপ্টেম্বর ২০২১ সালে ২০২১-২২ মৌসুমের ন্যাশনাল টি-টোয়েন্টি কাপে নর্দানের পক্ষে হয়ে টি-টোয়েন্টি-তে আত্মপ্রকাশ ঘটে।

তথ্যসূত্র

বহিঃসংযোগ 

 Sarmad Hameed at ESPNcricinfo
রাওয়ালপিন্ডির ক্রিকেটার
পাকিস্তানি ক্রিকেটার
জীবিত ব্যক্তি
১৯৯৪-এ জন্ম
ভারতে নিষিদ্ধ চলচ্চিত্রের তালিকা

ভারতে নিষিদ্ধ চলচ্চিত্রের তালিকা।

দেশব্যাপী 

 সামারটাইম (১৯৫৫)
 নীল আকাশের নীচে (১৯৫৯)
 গোকুল শংকর (১৯৬৩)
 গরম হাওয়া (১৯৭৩)
 আন্ধি (১৯৭৫)
 কিসসা কুর্সি কা (১৯৭৭)
 সিক্কিম (১৯৭১)
 খাক অর খুন (১৯৭৯)
 ইন্ডিয়ানা জোন্স অ্যান্ড দ্য টেম্পল অব ডুম (১৯৮৪)
 পতি পরমেশ্বর (১৯৮৭)
 কুত্রপাথিরিকাই (১৯৯৩)
 ব্যান্ডিট কুইন (১৯৯৪)
 কামা সূত্রা: আ টেল অব লাভ (১৯৯৬)
 ফায়ার (১৯৯৬)
 পাঁচ (২০০১)
 হাওয়াইয়ে (২০০৩)
 দ্য পিংক মিরর (২০০৪)

 ফাইনাল সলিউশন (২০০৪)
 হাবা আনে দে (২০০৪)
 ব্ল্যাক ফ্রাইডে (২০০৫)
 আমু (২০০৫)
 ওয়াটার (২০০৫)
 হাদ আনহাদ (২০০৯)
 গান্ডু (২০১০)
 দ্য গার্ল ইউদ দ্য ড্রাগন ট্যাটু (২০১১)
 ছত্রাক (২০১১)
 পাপিলিও বুদ্ধা (২০১৩)
 গুর্জার আন্দোলন আ ফাইট ফর রাইট (২০১৪)
 নো ফায়ার জোন (২০১৪)
 কৌম দে হিরে (২০১৪)
 ফিফটি শেডস অফ গ্রে (২০১৫)
 মে হু রজনীকান্ত (২০১৫)
 আনফ্রিডম (২০১৫)
 ইন্ডিয়া ইজ ডটার (২০১৫)
 পাত্তা পাত্তা সিংহান দা ভাইরি (২০১৫)
 পোরকালথিল ওরু পু (২০১৫)
 দ্য মাষ্টারমাইন্ড জিন্দা সুখা (২০১৫)
 দ্য পেইন্টেড হাউস (২০১৫)

রাজ্য

আরো দেখুন

তথ্যসূত্র 

ভারতীয় সংস্কৃতি
ভারতীয় চলচ্চিত্র
ভারতীয় চলচ্চিত্রের তালিকা
ভারতীয় চলচ্চিত্র পরিচালক
ভারতীয় চলচ্চিত্র প্রযোজক
ভারতীয় চলচ্চিত্র অভিনেতা
ভারতীয় চলচ্চিত্র অভিনেত্রী
ভারতীয় চলচ্চিত্র সম্পর্কিত তালিকা
চলচ্চিত্রে অশ্লীলতা বিতর্ক
দ্য ইন্ডিয়ান স্ট্রাগল

দ্য ইন্ডিয়ান স্ট্রাগল, ১৯২০–১৯৪২ হল ভারতীয় জাতীয়তাবাদী নেতা নেতাজি সুভাষচন্দ্র বসু দ্বারা লিখিত একটি দু-খণ্ডের বই, যা ভারতের উপর ব্রিটিশ সাম্রাজ্যীয় শাসনের অবসান ঘটাতে ভারতীয় স্বাধীনতা আন্দোলনের ১৯২০–১৯৪২ সালের ইতিহাসকে অন্তর্ভুক্ত করে। ব্রিটিশ ঔপনিবেশিক সরকার কর্তৃক ভারতে নিষিদ্ধ, দ্য ইন্ডিয়ান স্ট্রাগল ভারত স্বাধীন হওয়ার পরে ১৯৪৮ সালে দেশে প্রকাশিত হয়েছিল। বইটি ১৯২০-এর দশকের গোড়ার দিকে অ-সহযোগ ও খিলাফত আন্দোলন থেকে ১৯৪০-এর দশকের গোড়ার দিকে ভারত ছাড়ো আন্দোলন ও আজাদ হিন্দ আন্দোলন পর্যন্ত ভারতীয় স্বাধীনতা সংগ্রামের একটি সময়কে বিশ্লেষণ করেছে।

তথ্যসূত্র

২০তম শতাব্দীর ইতিহাস বই
২০শ শতাব্দীর ভারতীয় বই
ভারতীয় অ-কল্পকাহিনী বই
ভারতীয় স্বাধীনতা আন্দোলনের সাহিত্য
রাষ্ট্রবিজ্ঞানের বই
সুভাষচন্দ্র বসু
১৯৩৫-এর অ-কল্পকাহিনী বই
১৯৪২-এর অ-কল্পকাহিনী বই
লরেন্স অ্যান্ড উইশার্ট বই
২০২৩ আয়ারল্যান্ড পুরুষ ক্রিকেট দলের ইংল্যান্ড সফর

আয়ারল্যান্ড পুরুষ ক্রিকেট দল ২০২৩ সালের জুন ও সেপ্টেম্বর মাসে একটি টেস্ট ও তিনটি একদিনের আন্তর্জাতিক (ওডিআই) ম্যাচ খেলার জন্য ইংল্যান্ড সফর করে। ২০২৩ সালের মার্চ মাসে সফরের সূচি ঘোষিত হয়।

একমাত্র টেস্ট ম্যাচে ইংল্যান্ড জয়লাভ করে। ওডিআই সিরিজে ইংল্যান্ড ১–০ ব্যবধানে জয়ী হয়।

দলীয় সদস্য

টেস্ট ম্যাচ শুরুর আগে ইংল্যান্ডের টেস্ট দলে জশুয়া টাংকে যোগ করা হয়। চোটের কারণে কনর ওলফার্ট টেস্ট ম্যাচটিতে খেলতে অসমর্থ বলে গণ্য হওয়ায় তাঁর পরিবর্তে আয়ারল্যান্ডের টেস্ট দলে ম্যাথিউ ফস্টারকে অন্তর্ভুক্ত করা হয়। ২০২৩ সালের ২৯ মে চোটের কারণে অলি রবিনসন ও জেমস অ্যান্ডারসন ইংল্যান্ডের টেস্ট দল থেকে ছিটকে যান। চোটের কারণে ইংল্যান্ডের ওডিআই দল থেকে ক্রেইগ ওভারটন ছিটকে গেলে তাঁর পরিবর্তে ইংল্যান্ডের ওডিআই দলে টম হার্টলিকে নেয়া হয়। ওডিআই সিরিজ শুরুর আগে ইংল্যান্ডের ওডিআই দল থেকে হ্যারি ব্রুককে অব্যাহতি দেয়া হয় ও জো রুটকে দলে যোগ করা হয়। ওডিআই সিরিজের প্রথম ম্যাচের পর ইংল্যান্ডের ওডিআই দলে টম কোহলার-ক্যাডমোরকে যোগ করা হয়।

প্রস্তুতিমূলক ম্যাচ
টেস্ট ম্যাচের পূর্বে এসেক্সের বিপক্ষে আয়ারল্যান্ড একটি প্রথম শ্রেণীর ম্যাচে অংশগ্রহণ করে।

একমাত্র টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

তথ্যসূত্র

বহিঃসংযোগ
 ইএসপিএনক্রিকইনফোতে টেস্ট সিরিজের প্রধান পাতা 
 ইএসপিএনক্রিকইনফোতে ওডিআই সিরিজের প্রধান পাতা 

২০২৩-এ ইংরেজ ক্রিকেট
২০২৩-এ আইরিশ ক্রিকেট
আয়ারল্যান্ড ক্রিকেট দলের ইংল্যান্ড সফর
২০২৩-এ আন্তর্জাতিক ক্রিকেট প্রতিযোগিতা
আদিম (চলচ্চিত্র)

আদিম ২০২৩ সালের যুবরাজ শামীম পরিচালিত বাংলাদেশী নাট্য চলচ্চিত্র। এটি টঙ্গী রেলস্টেশনের পাশের ব্যাংকের মাঠ বস্তির মানুষের গল্প অবলম্বনে নির্মিত। এটি পরিচালক যুবরাজ শামীম পরিচালিত প্রথম পূর্ণদৈর্ঘ্য চলচ্চিত্র। গণ-অর্থায়নে নির্মাতার নিজস্ব প্রযোজনা প্রতিষ্ঠান রসায়নের ব্যানারে নির্মিত এবং সহপ্রযোজক হিসেবে আছে সিনেমাকার ও লোটাস ফিল্ম। মূখ্য চরিত্রে বাদশা, দুলাল, সোহাগী ও সাদেক অভিনয় করেছে। চলচ্চিত্রটির চিত্রগ্রহণে ছিলেন আমির হামযা ও সাউন্ড ও কালারে সুজন মাহমুদ।

পটভূমি 
ল্যাংড়ার ভাসমান জীবন, যেখানেই যায় সেখানেই নতুন সম্পর্কে জড়িয়ে যায়। বস্তির ছিঁচকে মাদকব্যাবসায়ী কালার স্ত্রী সোহাগীর সাথে ল্যাড়া এক নামহীন সম্পর্কে জড়িয়ে পড়ে। কালা বিষয়টি জানতে পারলে সেই সম্পর্ক নিয়ে তৈরী হয় জটিলতা। এই জটিলতা ল্যাংড়া আঁচ করতে পারলেও, সে মনের অজান্তেই আরো এমন বহু জটিলতা তৈরী করে, যা তার জীবনে রূপকথার গল্প হয়ে ধরা দেয়।

অভিনয়শিল্পী 

 বাদশা - ল্যাংড়া
 সোহাগী - সোহাগী
 দুলাল - কালা
 সাদেক

নির্মাণ 
২০১৭ সালের জুলাই থেকে সিনেমা নির্মাণের প্রস্তুতি শুরু করেন পরিচালক। সিনেমার অর্থায়নের জন্য ফেসবুকে শেয়ার বিক্রির পোস্ট দেন। কিছু অর্থ জোগাড় হওয়ার পর ২০১৮ সালে শুরু হয় শুটিং। পাত্র-পাত্রীদের কেউ পেশাদার অভিনয়শিল্পী নন, স্থানীয় বস্তির বাসিন্দা।

মুক্তি 
১২ মে দেশে মুক্তির কথা ছিল ‘আদিম’ সিনেমাটির। কিন্তু নির্মাতা মস্কো আন্তর্জাতিক উৎসবে থাকায় প্রচারে সময় দিতে না পারায়। মুক্তির তারিখ পিছিয়ে ২৬শে মে নির্ধারণ করা হয়। ২০২৪ সালের ২ মে ছবিটি ওটিটি প্লাটফর্ম চরকিতে মুক্তি পায়।

পুরস্কার ও সম্মাননা 
চলচ্চিত্রটি 'মস্কো আন্তর্জাতিক চলচ্চিত্র উৎসব’র পুরস্কার পেয়েছে। মেরিল-প্রথম আলো পুরস্কার ২০২৩-এ সেরা নির্মাতা এবং সেরা ছবি হিসেবে চূড়ান্ত মনোনয়ন পায়।

তথ্যসূত্র

বহিঃসংযোগ 

 

বাংলা ভাষার বাংলাদেশী চলচ্চিত্র
২০২০-এর দশকের বাংলা ভাষার চলচ্চিত্র
বাংলাদেশী নাট্য চলচ্চিত্র
২০২৩-এর চলচ্চিত্র
টেবিল পর্বত

টেবিল টেবিল (; ) একটি সমতল-শীর্ষ পর্বত যা দক্ষিণ আফ্রিকার কেপ টাউন শহরকে উপেক্ষা করে একটি বিশিষ্ট ল্যান্ডমার্ক তৈরি করে। এটি একটি উল্লেখযোগ্য পর্যটন আকর্ষণ, যেখানে বহু দর্শক ক্যাবলওয়ে ব্যবহার করে বা হাইকিং করে পর্বতের শীর্ষে ব্রমণ করেন। টেবিল পর্বত জাতীয় উদ্যান হল দক্ষিণ আফ্রিকার সবচেয়ে বহুল পরিদর্শনকৃত জাতীয় উদ্যান, প্রতি বছর বিভিন্ন ক্রিয়াকলাপের জন্য ৪.২ মিলিয়ন লোক এখানে আসেন। পর্বতটিতে ৮,২০০টি উদ্ভিদের প্রজাতি রয়েছে, যার মধ্যে প্রায় ৮০% ফাইনবোস, যার অর্থ সূক্ষ্ম গুল্ম। এটি টেবিল পর্বত জাতীয় উদ্যানের অংশ, এবং পূর্বে খো-ভাষী গোষ্ঠী, যেমন  (the "উচ্চ গোষ্ঠী") দ্বারা বিস্তৃত জমিগুলির অংশ ছিল। এটি বেশিরভাগ স্থানীয় প্রাণিকুল এবং উদ্ভিদের একটি বড় অ্যারের আবাসস্থল।

বৈশিষ্ট্য
টেবিল পর্বতের প্রধান বৈশিষ্ট্য হল এর সমতল মালভূমি প্রায় তিন কিলোমিটার  পাশ থেকে একপাশে, খাড়া পাহাড়ের কিনারা। মালভূমিটি, পূর্বে ডেভিল'স পিক এবং পশ্চিমে সিংহের মাথা দ্বারা সংলগ্ন, কেপ টাউনের একটি নাটকীয় পটভূমি তৈরি করে। পাহাড়ি উচ্চতার এই বিস্তৃত ঝাড়ু, সিগন্যাল পাহাড় সহ, সিটি বোল এবং টেবিল উপসাগর বন্দরের প্রাকৃতিক অ্যাম্ফিথিয়েটার গঠন করে। টেবিল পর্বতের সর্বোচ্চ বিন্দুটি মালভূমির পূর্ব প্রান্তের দিকে এবং ম্যাক্লিয়ার বিকন দ্বারা চিহ্নিত করা হয়েছে, ত্রিকোণমিতিক জরিপের জন্য স্যার থমাস ম্যাক্লিয়ার ১৯৬৫ সালে নির্মিত একটি পাথরের কেয়ারন। এটি সমুদ্রপৃষ্ঠ থেকে  উপরে এবং মালভূমির পশ্চিম প্রান্তে অবস্থিত কেবল স্টেশন থেকে প্রায়  উঁচু।

আরও দেখুন
 টেবিল পর্বত জাতীয় উদ্যান
 
 পশ্চিম কেপ
 
 ডেভিলস পিক
 সিংহের মাথা

পাদটীকা

তথ্যসূত্র

বহিঃসংযোগ

 Table Mountain National Park official site
 Table Mountain Aerial Cableway official site

 
টেবিল (ভূমিরূপ)
পশ্চিম কেপের পর্বতমালা
দক্ষিণ আফ্রিকার পর্বতমালা
দক্ষিণ আফ্রিকার আরোহণ এলাকা
কেপ টাউনের ভূগোল
ভিডিও ক্লিপযুক্ত নিবন্ধ
প্রাচীন মিশরীয় দর্শন

প্রাচীন মিশরীয় দর্শন বলতে বোঝায় প্রাচীন মিশরের দার্শনিক রচনাকর্ম ও মতবিশ্বাস। এটির প্রকৃত পরিসর ও প্রকৃতি কিছু বিতর্ক রয়েছে।

গুরুত্বপূর্ণ সাহিত্যকর্ম 

প্তাহ্হোতেপ নামে এক প্রাচীন মিশরীয় ব্যক্তিকে প্রায়শই সে-দেশের এক আদি দার্শনিক মনে করা হয়। খ্রিস্টপূর্ব পঞ্চবিংশ শতাব্দীর শেষভাগ থেকে চতুর্বিংশ শতাব্দীর আদিভাগ পর্যন্ত তিনি মিশরের ফ্যারাওয়ের উজিরের কাজ করতেন। নৈতিক আচরণ ও নীতিশাস্ত্র সম্পর্কে একটি সমন্বায়িত রচনার জন্য প্তাহ্হোতেপ পরিচিত ছিলেন। এই বইটির নাম দ্য ম্যাক্সিমস অফ প্তাহ্হোতেপ। মনে করা হয় যে, প্তাহ্হোতেপের পৌত্র প্তাহ্হোতেপ ত্জেফি এই বইটি সংকলন করেছিলেন। বইটি আসলে প্তাহ্হোতেপের পুত্র আখেথোতেপকে লিখিত ৩৭টি চিঠি বা বাণীর একটি ধারাবাহিক সংকলন। এই সংকলনের বিষয়বস্তু ছিল দৈনন্দিন আচরণ ও নীতি-অনুশীলন।

আমেরিকান ফিলোজফিক্যাল অ্যাসোসিয়েশনের জন্য লিখতে গিয়ে ড্যাগ হার্বজোর্নস্রাড ৩,২০০ বছরের পুরনো "দি ইম্মর্ট্যালিটি অফ রাইটারস" বা "বি আ রাইটার" (আনুমানিক খ্রিস্টপূর্ব ১২০০ অব্দ) গ্রন্থটিকে "ধ্রুপদি মিশরীয় দর্শনের এক উল্লেখনীয় উদাহরণ" বলে বর্ণনা করেন। ইরসেশের রচনা হিসেবে কথিত এই লিপিটিতে বলা হয়েছে:

হার্বজোর্নস্রাড লিখেছেন:

প্রাচীন গ্রিক দর্শনে প্রভাব 
বেশ কয়েকজন প্রাচীন গ্রিক দার্শনিক মিশরকে প্রজ্ঞা ও দর্শনের এক পীঠস্থান মনে করতেন। আইসোক্রেটস (জন্ম খ্রিস্টপূর্ব ৪৩৬ অব্দ) তাঁর বুসিরিস গ্রন্থে বলেছেন যে, "সবাই স্বীকার করেন যে মিশরীয়রা সর্বাপেক্ষা স্বাস্থ্যবান এবং সমগ্র মানবজাতির মধ্যে সর্বাপেক্ষা দীর্ঘায়ুর অধিকারী; এবং তারপর আত্মার জন্য তারা দর্শন শিক্ষার প্রবর্তন করেন। এই প্রচেষ্টার মধ্যে যে শক্তি ছিল তা শুধুমাত্র আইন প্রতিষ্ঠার জন্য নয়, বরং ব্রহ্মাণ্ডের প্রকৃতি অনুসন্ধানের জন্যও বটে।" তিনি বলেন যে, গ্রিক লেখকরা মিশরে যান জ্ঞানের অনুসন্ধানে। আইসোক্রেটসের মতে, এই লেখকদের অন্যতম ছিলেন সামোসের পিথাগোরাস, যিনি “প্রথম গ্রিকদের মধ্যে দর্শনচর্চার প্রবর্তন ঘটিয়েছিলেন”।

ফেড্রাস গ্রন্থে প্লেটো বলেন যে মিশরীয় থোথ "সংখ্যা ও পাটীগণিত আবিষ্কার করেছিলেন… এবং সর্বাপেক্ষা গুরুত্বপূর্ণ অক্ষরমালা [আবিষ্কার করেছিলেন]।" প্লেটোর "টিমেউস"-এ প্রাপ্ত সক্রেটিসের উদ্ধৃতি থেকে জানা যায় যে, প্রাচীন মিশরীয় প্রাজ্ঞ ব্যক্তিগণ মিশর পরিভ্রমণকালে আইন-নির্মাণকারী সোলোনকে শিক্ষা দিয়েছিলেন: "হে সোলোন, সোলোন, তোমরা গ্রিকরা সর্বদাই শিশু।" অ্যারিস্টটলের সাক্ষ্য থেকে জানা যায় যে, মিশর হল প্রজ্ঞার আদি ভূমি। পলিটিকস গ্রন্থে তিনি বলেন যে, "মিশরীয়দের সুখ্যাতি রয়েছে প্রাচীনতম জাতি হিসেবে, কিন্তু তাদের সর্বদাই আইন ও এক রাজনৈতিক ব্যবস্থা ছিল।"

তথ্যসূত্র

গ্রন্থপঞ্জি
 Molefi Kete Asante, The Egyptian Philosophers: Ancient African Voices for These Times, From Imhotep to Akhenaton, Chicago, African American Images, 2000.

আরও দেখুন 
আফ্রিকান দর্শন
থোথের বই
মিশরতত্ত্ব
ইসফেত (মিশরীয় পুরাণ)
মাত
ম্যাক্সিমস অফ প্তাহ্হোতেপ
মধ্যপ্রাচ্যের দর্শন
কপটিকে দর্শন
সেবায়িত

 
মিশরীয়
কাউন্টি ক্রিকেট গ্রাউন্ড, চেমসফোর্ড

এসেক্সের চেমসফোর্ডে কাউন্টি মাঠ ১৯৬৭ সাল থেকে এসেক্স কাউন্টি ক্রিকেট ক্লাবের অফিসিয়াল হোম গ্রাউন্ড। এটি ১৯২৫ সাল থেকে প্রথম-শ্রেণীর ক্রিকেটে এবং ১৯৬৯ সাল থেকে লিস্ট এ ম্যাচের জন্য ব্যবহার করা হচ্ছে। বেশিরভাগই একক ডাবল-টায়ারযুক্ত স্ট্যান্ড সহ একক স্তরের আসনের জন্য ধারণক্ষমতা ৬৫০০টি। প্যাভিলিয়নটি ১৯৭০-এর দশকে সম্পূর্ণ হয়েছিল।

ইতিহাস 
১৯২৫ সালের জুন মাসে মাঠে এসেক্সের প্রথম ম্যাচটি হয়েছিল অক্সফোর্ড বিশ্ববিদ্যালয়ের বিপক্ষে  এবং চেমসফোর্ডে তাদের প্রথম কাউন্টি চ্যাম্পিয়নশিপ খেলা ছিল ১৯২৬ সালে সমারসেটের বিপক্ষে। ১৯৩৩ মৌসুমের শেষে যখন ক্লাবটি লেটন ক্রিকেট গ্রাউন্ডে তার সদর দফতর ছেড়ে চলে যায় তখন তারা কাউন্টির আশেপাশে বিভিন্ন স্থানে খেলা খেলার সময়কাল শুরু করে, প্রতিটির জন্য এক সপ্তাহ বরাদ্দ ছিল। চেমসফোর্ডকে মৌসুমে দুই সপ্তাহ সময় দেওয়া হয়েছিল কিন্তু কম উপস্থিতির কারণে এসেক্স ১৯৫৬ সালের পর মাঠে খেলা বন্ধ করে দেয়। ১৯৬৬ সালে ওয়ারউইকশায়ার সমর্থক সমিতির কাছ থেকে কিছু আর্থিক সহায়তায় ক্লাব চেমসফোর্ড মাঠটি ১৫,০০০ পাউন্ডে ক্রয় করে এবং ১৯৬৭ মৌসুম থেকে সেখানে হোম ম্যাচগুলি ফিরে আসার সাথে মাঠটি এসেক্সের সদর দফতরে পরিণত হয়। প্যাভিলিয়নটি ১৯৭০ মৌসুমে খোলা হয়েছিল এবং মাঠের স্থায়ী স্কোরবোর্ডটি ১৯৮১ সালে নির্মিত হয়েছিল।

ঘরোয়া ক্রিকেট 

চেমসফোর্ড একটি ছোট মাঠ, এবং সীমিত ওভারের ক্রিকেটে মোট সম্পূর্ণ প্রতিদ্বন্দ্বিতা করা কুখ্যাতিপূর্ণভাবে কঠিন, এটি প্রমাণ করে যে এখানে টি-টোয়েন্টি ক্রিকেটে কোন দলই ১৭০-এর উপরে স্কোর করেনি। প্রাক্তন এসেক্স এবং ইংল্যান্ড ব্যাটসম্যান গ্রাহাম গুচ সেখানে তার প্রথম-শ্রেণীর রানের বেশির ভাগই করেছিলেন। গ্রাহাম নেপিয়ার মাঠে সাসেক্সের বিরুদ্ধে একটি টুয়েন্টি২০ ম্যাচে ৫৮ বলে ১৫২ রান (১৬টি ছক্কা এবং ১০টি চারের সাহায্যে) করেন। ২০০৫ থেকে ২০০৮ সালের মধ্যে খেলার সংক্ষিপ্ত সংস্করণে এসেক্স কাউন্টি ক্রিকেট ক্লাবের সাফল্য অনেক নতুন অনুরাগীদের আকর্ষণের দিকে নিয়ে যায়। অবশেষে টুয়েন্টি২০ এবং ফ্রেন্ডস প্রভিডেন্ট ট্রফি খেলায় মাঠটি নিয়মিত বিক্রি হতে থাকে।

তথ্যসূত্র 

এসেক্স কাউন্টি ক্রিকেট ক্লাব
এসেক্সের ক্রিকেট মাঠ
ঢাকা বিশ্ববিদ্যালয় মেট্রো স্টেশন

ঢাকা বিশ্ববিদ্যালয় মেট্রো স্টেশন হলো ঢাকা মেট্রোর এমআরটি লাইন ৬-এর একটি মেট্রো স্টেশন। এই স্টেশনটি ঢাকা বিশ্ববিদ্যালয় এলাকায় অবস্থিত। ২০২৩ সালের ১৩ ডিসেম্বর স্টেশনটির উদ্বোধন করা হয়।

ইতিহাস 
২৮ ডিসেম্বর ২০১৪ সালে এমআরটি লাইন ৬-এর ধারণাগত নকশা তৈরি করা হয়। শহীদ মিনারের পাশ দিয়ে রেলপথটির রুট নির্ধারণের পর আপত্তির মুখে তা পরিবর্তন করে ঢাকা বিশ্ববিদ্যালয়ের শিক্ষক-শিক্ষার্থী কেন্দ্রের সামনে নিয়ে যাওয়ার পরিকল্পনা করা হয়। এর প্রতিবাদে ২০১৬ সালের ৭ জানুয়ারি ঢাকা বিশ্ববিদ্যালয়ের শিক্ষার্থীরা বিভিন্ন কর্মসূচি পালন করে। অন্যদিকে দুই মাসের মধ্যে নির্মাণকাজ শুরু হবে বলে ঢাকা বিশ্ববিদ্যালয় থেকে মেট্রো রুট সরানোর সম্ভাবনা সড়ক পরিবহন ও সেতুমন্ত্রী ওবায়দুল কাদের নাকচ করে দেন। তিনি জানান যে মেট্রো রেল লাইনে শব্দ নিরোধক প্রযুক্তি ব্যবহার করা হবে বিধায় বিশ্ববিদ্যালয়ের কার্যক্রমে কোনো সমস্যা হবে না। বিরোধ মীমাংসার জন্য শিক্ষার্থীদের সাথে বৈঠক করা হয়। ঢাকা বিশ্ববিদ্যালয় এলাকায় মেট্রো স্টেশন নির্মাণ করার সুবিধা নিয়ে আলোচনার পর তারা নিজেদের বিরোধিতা প্রত্যাহার করে নেয়।

স্টেশনটি "প্যাকেজ সিপি-০৩"-এর অধীনে নির্মিত হয়। স্টেশন ও রেলপথের জন্য উত্তোলিত সেতু নির্মাণের আবেদনের বিজ্ঞপ্তি ২০১৫ সালের ৩০ জুন প্রকাশিত হয় এবং আবেদনের জমার শেষ তারিখ ছিল ৯ সেপ্টেম্বর ২০১৫। ইতালীয়-থাই উন্নয়ন পাবলিক কোম্পানি লিমিটেড "প্যাকেজ সিপি-০৩"-এর কাজের চুক্তি লাভ করে। চুক্তি দলিলটি এনবিআর তদন্ত এবং আইন ও সংসদ বিষয়ক তদন্তের জন্য ২০১৭ সালের ২৯ মার্চ মন্ত্রণালয়ে প্রেরণ করা হয়। এই চুক্তি প্যাকেজের জন্য স্বাক্ষর অনুষ্ঠান ২০১৭ সালের ৩ মে ঢাকার প্যান প্যাসিফিক সোনারগাঁও হোটেলে অনুষ্ঠিত হয়। ১ জুলাই ২০২০ তারিখে স্টেশনটির নির্মাণ কাজ শুরু হয়।

স্টেশন

স্টেশনের গঠন

তথ্যসূত্র 

ঢাকা মেট্রো স্টেশন
এমআরটি লাইন ৬
ঢাকা বিশ্ববিদ্যালয়
২০২৩-এ বাংলাদেশে প্রতিষ্ঠিত
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
উইকিউপাত্তে স্থানাঙ্ক নেই